EXTRACTO DA CONVOCATORIA E BASES REGULADORAS DAS SUBVENCIÓNS PARA FESTAS TRADICIONAIS, PATRONAIS, GASTRONÓMICAS E DESENVOLVEMENTO DE ACTIVIDADES SOCIOCULTURAIS REALIZADAS NO PERÍODO 2022 – 2023.
ADMINISTRACIÓN LOCAL — Municipal — Vigo (Subvencións e axudas, 22/06/2023)

EXPEDIENTE: 9712 335 TIPO EXPTE: SUBVENCIONS CONCORRENCIA COMPETITIVA SOLICITANTE: Servizo de Festas Asunto: CONVOCATORIA E BASES REGULADORAS DAS SUBVENCIÓNS PARA FESTAS TRADICIONAIS, PATRONAIS, GASTRONÓMICAS E DESENVOLVEMENTO DE ACTIVIDADES SOCIOCULTURAIS REALIZADAS NO PERÍODO 2022 – 2023. Extracto do acordo de data 11 de maio de 2023 da Xunta de Goberno Local do Concello de Vigo polo que se aproba a convocatoria, bases reguladoras e extracto para subvencións para festas tradicionais, patronais, gastronómicas e desenvolvemento de actividades socioculturais realizadas no período 2022 – 2023. De conformidade co previsto nos artigos 17.3. b). e 20.8. a) da Lei 38/2003, de 17 de novembro, Xeral de Subvencións, publicarase o extracto da convocatoria cuxo texto completo podese consultar na Base de Datos Nacional de Subvencións (BDNS) (htp://www.pap. minhap. gob. es/bdnstrans/index), e que deberá conter, como mínimo a seguinte información: O obxecto das presentes bases é a regulación da concesión de subvencións do Servizo de Festas da Concellería de Participación Cidadá e Festas do Concello de Vigo, dentro dos límites dos créditos aprobados nos orzamentos municipais, para o desenvolvemento de programas de Festas tradicionais, patronais, gastronómicas e desenvolvemento de actividades socioculturais durante o período 2022 – 2023 e que complementen e/ou suplan aquelas de competencia municipal. A contía da presente convocatoria ascende a 239.000 euros, con cargo á partida 3380.489.0000 (transferencias a entidades e comisións de festas) do programa orzamentario de Festas para o vixente exercicio. Poderán solicitar subvención, as entidades xurídicas sen ánimo de lucro que reúnan os requisitos recollidos na convocatoria anual e bases reguladoras de subvencións para actividades socioculturais realizadas dende o 1 de novembro de 2022 ata o 31 de outubro de 2023, ámbolos dous incluidos, na cidade de Vigo. As presentes bases reguladoras serán publicadas no BOPPO. Estarán a disposición dos interesados no servizo de información do Concello de Vigo, páxina web municipal (www.vigo.org), e servizo de Festas dende o día seguinte da publicación no Boletín Oficial da Provincia. (BOPPO). O Prazo de presentación das solicitudes será de 15 días hábiles, a contar dende o día seguinte da publicación do extracto da convocatoria no BOPPO, que será comunicado dende a Base de Datos Nacional de Subvencións (BDNS) que opera como sistema nacional de publicidade de subvencións, nos termos do art.30 da Lei 39/2015 do Procedemento administrativo común das AAPP. En cumprimento da obriga imposta polo artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPAC), establécese o emprego, de xeito exclusivo, de medios electrónicos para presentar e tramitar a solicitude desta subvención a través de sede electrónica do Concello de Vigo, por calquera dos mecanismos de identificación admitidos na sede electrónica, que se poden consultar no enlace https://sede.vigo.org/expedientes/usuarios/login.CCP/amgVigo, na data da sinatura dixital A Xefa do Servizo de Festas Luzinete Diego Pablo Ajwani Sienkiewicz Polo CONFORME: O Concelleiro Delegado da área de Participación Cidadán e Festas Pablo L. Estévez Rodríguez